Diari Oficial de la Generalitat Valenciana


Sumari del DOGV 9317, del 11-04-2022 (2022/3088)

Informació pública de l'aprovació definitiva de l'informe ambiental i territorial estratègic de la modificació puntual número 5 del planejament urbanístic.
-----------------------------------------------------------------------------------------------------------------------------------------------------------

### Dades del document

Número de DOGV
:   9317

Data del DOGV
:   11-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3088


Data del document
:   06-04-2022

Organisme emissor
:   Ajuntament de Sant Mateu

Tipus de document
:   Anunci

Descriptors 

:   * Sant Mateu
    * administració local
    * pla d'urbanisme

Informació pública de l'aprovació definitiva de l'informe ambiental i territorial estratègic de la modificació puntual número 5 del planejament urbanístic. [2022/3088]  
En compliment del que es disposa en l'article 53.7 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell (TRLOTUP), i en compliment de l'acord del ple de l'ajuntament celebrat el dia 1 d'abril de 2022, es procedeix a la publicació de l'acord d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 5 del planejament urbanístic de Sant Mateu. L'informe ambiental i territorial estratègic està inserit en la pàgina web: www.santmateu.com  
  
Aprovació informe ambiental i estratègic en el procediment simplificat d'avaluació ambiental i territorial estratègic per a la modificació puntual núm. 5 del planejament urbanístic del municipi de Sant Mateu.  
  
En data 8 de març de 2022 es presenta per l'arquitecte Úrsula Cucala Ferreres en el registre d'entrada de l'Ajuntament la documentació corresponent al projecte de modificació puntual núm. 5 del planejament urbanístic del municipi de Sant Mateu, que inclou:  
- Projecte modificació puntual núm. 5 del sòl dotacional de l'homologació a l'LRAU amb ordenació detallada en l'àmbit dels sectors 03-Sud i 04.Sud de Sant Mateu.  
- Document d'inici d'avaluació ambiental i territorial estratègica.  
  
Documentació remesa al Servei Territorial d'Urbanisme de Castelló, de conformitat a l'article 53 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
Amb data 14 de març de 2022, el Servei Territorial d'Urbanisme de Castelló informa:  
1. La modificació remesa afecta exclusivament a determinacions pròpies de l'ordenació detallada del sòl urbà. Per tant, i de conformitat amb el que s'estableix en l'article 49 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny (d'ara en avant TRLOTUP), en aquest cas l'òrgan ambiental és l'Ajuntament. De la mateixa manera, l'aprovació definitiva correspondrà també a l'Ajuntament, segons el que resulta de l'article 44.6 del TRLOTUP. 2. Vist el contingut de la modificació, i dins del tràmit de consultes previst en l'article 53 del TRLOTUP, aquest Servei Territorial d'Urbanisme no té cap observació a efectuar.  
  
2. Vist el contingut de la modificació, i dins del tràmit de consultes previst en l'article 53 del TRLOTUP, aquest Servei Territorial d'Urbanisme no té cap observació a efectuar. Realitzades les consultes de l'article 53.1 del TRLOTUP, ha de ser l'Ajuntament el que haurà d'adoptar la resolució prevista en l'article 53.2.b del TRLOTUP, amb la qual conclouria la tramitació ambiental.  
Després d'això, l'Ajuntament haurà d'efectuar la tramitació urbanística prevista en el TRLOTUP, inclosa l'aprovació definitiva. Després de l'aprovació definitiva, l'Ajuntament haurà de sol·licitar la inscripció de l'instrument de planejament en el Registre Autonòmic d'Instruments de Planejament, en els termes previstos en l'article 180 i annex IX del TRLOTUP i en l'article 4 i la norma 4 de l'annex I del Decret 65/2021, de 14 de maig, del Consell, de regulació de la Plataforma Urbanística Digital i de la presentació dels instruments de planificació urbanística i territorial. Aquesta remissió ha d'efectuar-se electrònicament a través del següent enllaç: https://ovius.gva.es/oficina\_tactica/?idioma=ca\_es#/tramita/25373/25058/procediments  
El tècnic municipal, en data 14 de març de 2022, informa favorablement l'adopció de l'informe ambiental i territorial estratègic de la modificació puntual.  
Per tot l'anterior, el Ple de l'Ajuntament, en la sessió de data 1 d'abril de 2022, procedeix a l'adopció del següent acord:  
En data 8 de març de 2022, registre electrònic 169, es presenta per l'arquitecta Úrsula Cucala Ferreres la documentació de l'expedient per a l'inici de l'avaluació ambiental i territorial estratègica de la modificació puntual núm. 5 del municipi de Sant Mateu.  
  
1. DOCUMENTACIÓ PRESENTADA  
L'expedient d'inici de la modificació puntual núm. 5 del planejament urbanístic del municipi de Sant Mateu, d'acord amb el que s'estableix en l'article 52.2 (procediment simplificat) del Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (TRLOTUP), consta dels següents documents:  
1. Document inicial estratègic (DIE).  
2. Esborrany de la modificació puntual núm. 5 del planejament.  
3. Inici de l'avaluació ambiental i territorial estratègica.  
  
2. INFORMACIÓ TERRITORIAL  
El terme municipal de Sant Mateu, pertanyent a la comarca del Maestrat, confronta amb Catí, Xert, la Jana, Cervera del Maestre, Tírig, i la Salzadella.  
  
3. PLANEJAMENT VIGENT  
La localitat de Sant Mateu se situa a la província de Castelló, a la comarca del Maestrat, i té 1 963 habitants i una superfície del terme municipal de 64,62 km².  
El municipi disposa de normes subsidiàries de planejament aprovades definitivament per la Comissió Territorial d'Urbanisme de Castelló de data 30 de maig de 1989, i homologació a l'LRAU (Llei 6/1994, de 15 de novembre, reguladora de l'activitat urbanística), amb ordenació detallada en l'àmbit dels sectors 03-SUD i 04-SUD de Sant Mateu, aprovada la revisió de les esmentades NS per la CTU de Castelló en data de 14 de juny de 1996 (BOP de Castelló de 09.07.1996), havent-se sotmés a declaració d'impacte ambiental.  
  
4. OBJECTE, DESCRIPCIÓ DE LA MODIFICACIÓ DEL PLANEJAMENT I JUSTIFICACIÓ  
L'objecte d'aquesta modificació és la requalificació de sòl urbà tipus residencial semiobert SU-RSU a sòl urbà tipus dotacional.  
La present modificació puntual és conseqüència de la inadequació del sòl de titularitat pública a una qualificació adequada per als usos que s'hi pretenen realitzar. A conseqüència d'això, és precisa la requalificació d'aquest sòl a una qualificació urbanística que permeta el seu desenvolupament concorde amb les necessitats del municipi. Per tant, l'objecte d'aquesta modificació és la requalificació de sòl urbà tipus residencial semiobert SU-RSU a sòl urbà tipus dotacional.  
4.1. Descripció de la modificació  
La present modificació puntual té per finalitat transformar una porció de sòl residencial en sòl dotacional.  
Així doncs, la modificació permetrà l'adequació a la normativa de la rehabilitació d'un nou edifici dotacional multifuncional situat al carrer Quatremitjana, 2, i a l'interior de la parcel·la la creació d'un nou equipament destinat a Casa de la Música de Sant Mateu, al qual s'accedirà des d'un vial de nova creació.  
  
 Estat actual Modificació proposada  
Les característiques de la modificació proposada són:  
  
REF. CADASTRAL 3024604WU9264H0303SO  
ADREÇA CL QUATREMITJANA 2 SANT MATEU  
QUALIFICACIÓ ED-CC/6  
SUPERFÍCIE 435 m²  
NRE. DE PLANTES 2  
EDIFICABILITAT 2 m²t/m²s  
ALTURA 9,0 m.  
  
  
REF. CADASTRAL 3493339TK7277N2210WP  
ADREÇA CL 07-A núm.-1  
QUALIFICACIÓ ED-CC/7  
SUPERFÍCIE 475 m²  
NRE. DE PLANTES 2  
EDIFICABILITAT 1,5 m²t/m²s  
ALTURA 9,0 m.  
  
  
L'ordenació detallada proposada en la zona, resultant de la modificació puntual, es configura mitjançant dos edificis amb alineació de vial, sense separació a veïns, que tapen les mitgeres existents, i en el cas de l'ED-CC/7 est se separa dels jardins de la Creu Roja per a no generar una nova mitgera.  
El nombre màxim d'altures que es fixa per a aquesta ordenació és de 2 (PB+1) plantes en adequació a l'entorn, i concretament a l'edifici de la Creu Roja.  
a) El desenvolupament previsible del pla o programa.  
Aquest sòl queda a la disposició de l'Ajuntament una vegada aprovada la modificació, perquè no és necessària la redacció d'un programa per al desenvolupament d'aquest.  
b) Un diagnòstic de la situació del medi ambient i del territori abans de l'aplicació del pla en l'àmbit afectat.  
L'àmbit en el qual es desenvolupa la present proposta de modificació se situa en el sòl urbà.  
En l'àmbit no hi ha cap jaciment arqueològic, ni bé d'interés cultural (BIC), ni bé de rellevància local (BRL).  
c) Efectes previsibles sobre el medi ambient i sobre els elements estratègics del territori, prenent en consideració el canvi climàtic.  
No es preveuen canvis o afeccions sobre el medi ambient ni sobre elements estratègics del territori, tant per la grandària de l'àmbit com per la naturalesa de la modificació.  
d) La seua incardinació en l'Estratègia Territorial de la Comunitat Valenciana i la seua incidència en altres instruments de la planificació territorial o sectorial.  
La modificació compleix els objectius i principis de l'Estratègia Territorial de la Comunitat Valenciana perquè afavoreix la utilització de dotacions públiques d'acord amb el seu destí, no produeix un increment addicional de població potencial, té un abast molt reduït sobre els riscos naturals i no suposa un major consum de recursos, de sòl ni genera un major volum de residus.  
4.2. Justificació de l'aplicació del procediment simplificat  
Segons s'indica en el DIE:  
«D'acord amb l'art. 46.3 de la LOTUP, la Guia d'Avaluació Ambiental per òrgan ambiental municipal elaborada per la Generalitat Valenciana, el Decret 230/2015, de 4 de desembre, del Consell, i la Llei 10/2015 que va modificar la LOTUP, aquesta actuació ha de ser objecte d'avaluació ambiental i territorial estratègica simplificada per tractar-se de determinacions pròpies de l'ordenació detallada, increment de la superfície d'espais dotacionals públics de xarxa secundària, sense reordenació ni increments en l'edificabilitat prevista en el planejament i per l'escassa grandària de la intervenció».  
La modificació puntual núm. 5 adapta el planejament i aconsegueix els següents objectius i característiques després de ser aprovada:  
Donar resposta a les necessitats d'equipament comunitari públic del municipi de Sant Mateu en relació a un espai multifuncional necessari per a l'associació de jubilats i pensionistes de Sant Mateu i altres associacions, i l'agrupació en un sol d'equipament de totes les activitats musicals que duen a terme la banda de música Santa Cecília, el grup de guitarres, la coral, etc.  
4.3. Justificació de l'alternativa triada  
Donada la naturalesa de la modificació puntual no es considera necessari plantejar alternatives per no generar efectes negatius aquesta modificació.  
Les normes urbanístiques d'aplicació que corresponen estan indicades en l'article 14, ordenança particular dels sistemes generals, de les normes subsidiàries de planejament de Sant Mateu.  
  
5. CONSULTES REALITZADES  
Per part de l'òrgan ambiental, d'acord amb l'article 53.1 del TRLOTUP, la documentació aportada s'ha sotmés a consulta, en la seua condició d'administracions públiques afectades, a:  
  
Data sol·licitud Administració consultada Data informe  
14 març 2022 Conselleria de Política Territorial, Obres Públiques i Mobilitat  
Servei Territorial d'Urbanisme de Castelló  
Informe STU.GVA-SOLCON- 2541185 C 2022/0064 14 març 2022  
  
  
Nota: els informes rebuts es poden consultar, una vegada s'emeta aquesta resolució d'IATE, en la pàgina web https://www.santmateu.com  
  
5.1. Informes rebuts  
A continuació s'inclouen les consideracions més importants dels informes rebuts.  
5.1.1. Urbanisme  
El Servei Territorial d'Urbanisme de Castelló remet la sol·licitud en data 14.03.2022 juntament amb el seu pronunciament sobre aquest tema indicant que: «El Servei Territorial d'Urbanisme no té cap observació a efectuar.»  
  
6. CONSIDERACIONS JURÍDIQUES  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
7. IDENTIFICACIÓ I VALORACIÓ DELS POSSIBLES EFECTES SOBRE EL MEDI AMBIENT  
Conforme amb el que s'estipula en l'article 46.3 de la TRLOTUP, l'òrgan ambiental i territorial determinarà el sotmetiment al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 53.1 TRLOTUP.  
  
En la zona de l'actuació no hi ha espais naturals protegits ni pertanyents a Xarxa Natura 2000. Tampoc hi existeixen vies pecuàries que confronten amb la zona de modificació del planejament.  
Tampoc s'hi han identificat béns de rellevància cultural.  
  
8. VALORACIÓ AMBIENTAL D'ACORD AMB ELS CRITERIS DE L'ANNEX VIII DEL TRLOTUP  
8.1. Per les característiques de plans i programes:  
La proposta de modificació consisteix en la modificació de la qualificació urbanística de les següents parcel·les de sòl urbà:  
  
REF. CADASTRAL 0734737TB3666Z9512JV  
ADREÇA CL QUATREMITJANA 2 SANT MATEU  
QUALIFICACIÓ ED-CC/6  
SUPERFÍCIE 435 m²  
NRE. DE PLANTES 2  
EDIFICABILITAT 2 m²t/m²s  
ALTURA 9,0 m.  
  
  
REF. CADASTRAL 0013705VI0165O2177OS  
ADREÇA CL 07-A núm.-1  
QUALIFICACIÓ ED-CC/7  
SUPERFÍCIE 475 m²  
NRE. DE PLANTES 2  
EDIFICABILITAT 1,5 m²t/m²s  
ALTURA 9,0 m.  
  
  
 Estat actual Ordenació  
proposades Ordenació  
proposada  
Àmbit de la modificació 910 m²s 435 m²s 475 m²s  
Qualificació SU-RSU ED-CC/9 BI-FS/7  
Ocupació 40 % 100 % 75 %  
Vial públic (cessió) - - - - - -  
Edificabilitat 0,8 m²t/m²s 2,0 m²t/m²s 1,5 m²t/m²s  
Actuació de dotació - - 870,0 m²t 712,5 m²t  
Nre. plantes màximes - 2 2  
Altura màxima 9,0 m 9,0 m  
  
  
La modificació puntual núm. 5 de les NS de Sant Mateu no estableix el marc per a projectes sotmesos a avaluació d'impacte ambiental i la incidència sobre el planejament que es modifica és mínima, a causa de la seua reduïda dimensió respecte a la del municipi, i no es preveu que la incidència en el paisatge siga significativa.  
No existeixen afeccions significatives sobre el medi ambient i no té incidència en el model territorial aprovat. La modificació puntual núm. 5 pretén resoldre un problema de sòl dotacional necessari per a infraestructures de caràcter públic.  
8.2. Per les característiques dels efectes i de l'àrea probablement afectada:  
L'àrea afectada es limita a les dues parcel·les indicades, sense cap característica especial que les faça mereixedores d'especial protecció.  
Aquesta modificació de la qualificació urbanística no presenta efectes ambientals negatius significatius, ni riscos per a la salut humana. El sòl intervingut ja té qualificació prèvia de sòl urbà que no es modifica.  
  
En conseqüència, no es preveuen efectes ambientals significatius negatius per la modificació urbanística proposada.  
  
9. PROPOSTA D'ACORD  
Tal com estableix l'article 53 del TRLOTUP, d'acord amb els criteris de l'annex VIII d'aquesta llei, en relació amb la modificació puntual núm. 5 de les normes subsidiàries de Sant Mateu, ateses l'anàlisi i valoració realitzades, consultada la cartografia, els antecedents existents i tenint en consideració els informes emesos, es pot concloure que el procediment d'avaluació ambiental simplificada és suficient per a determinar que la proposta de modificació puntual núm. 5 no presentarà efectes significatius negatius sobre el medi ambient, no afecta el patrimoni natural ni té incidència significativa en el model territorial vigent en el municipi de Sant Mateu.  
  
D'acord amb el que s'ha exposat, es resol:  
La modificació proposada no presenta efectes significatius sobre el medi ambient, per la qual cosa s'emet informe ambiental i territorial estratègic (IATE) favorable respecte a aquesta, i pot l'Ajuntament (òrgan promotor) continuar la tramitació de l'expedient, pel procediment simplificat.  
Segons estableix l'article 53.7 del TRLOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha aprovat el corresponent instrument de planejament en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada del pla.  
  
A la vista de tot això, el Ple resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 5 de sòl urbà de Sant Mateu, per considerar que no té efectes significatius en el medi ambient.  
Notificar als interessats que contra la present resolució, per no ser un acte definitiu en via administrativa, no és possible cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Sant Mateu, 6 d'abril de 2022.- L'alcaldessa: Ana Besalduch Besalduch.